ananddey/assamese-wiki-corpus huggingface dataset:
দাদৰা আৰু নগৰ হাভেলী

দাদৰা আৰু নগৰ হাভেলী পশ্চিম ভাৰতত অৱস্থিত এখন কেন্দ্ৰীয় শাসিত অঞ্চল। ই দুটা পৃথক ভৌগোলিক অঞ্চলৰে গঠিত। সেই দুই অঞ্চল হৈছে মহাৰাষ্ট্ৰ আৰু গুজৰাটৰ মাজত অৱস্থিত নগৰ হাভেলী আৰু তাৰ পৰা ১৮ কিলোমিটাৰ উত্তৰ-পশ্চিম দিশত সম্পূৰ্ণৰূপে গুজৰাটে আৱৰা দাদৰা অঞ্চল। ছিলভাচা দাদৰা আৰু নগৰ হাভেলীৰ ৰাজধানী আৰু বৃহত্তম চহৰ। ১৭৮৩ চনৰ পৰা বিংশ শতিকাৰ মাজে ভাগলৈ এই অঞ্চল পৰ্তুগীজ সকলৰ অধীনত আছিল।

২০১৯ চনত ভাৰত চৰকাৰে দাদৰা আৰু নগৰ হাভেলীক দমন আৰু দিউৰ লগত একত্ৰীকৰণ কৰি এখন কেন্দ্ৰীয় শাসিত অঞ্চল গঠন কৰাৰ আঁচনি গ্ৰহণ কৰিছে।

ইতিহাস

৪৫০ বছৰতকৈ অধিক কাল আৰৱ সাগৰৰ উপকূলীয় দমন আৰু দিউ অঞ্চল, গোৱা আৰু দাদৰা আৰু নগৰ হাভেলী পৰ্তুগীজ ভাৰতৰ অন্তৰ্ভুক্ত আছিল। ১৯৬১ চনৰ ১৯ ডিচেম্বৰ তাৰিখে অপাৰেচন বিজয়ৰ জৰিয়তে গোৱা, দমন আৰু দিউ আৰু দাদৰা আৰু নগৰ হাভেলী ভাৰত গণৰাজ্যত অন্তৰ্ভুক্ত হয়। ১৯৭৪ চনলৈ পৰ্টুগালে ভাৰতৰ এই অন্তৰ্ভুক্তিক স্বীকৃতি জনোৱা নাছিল।

প্ৰশাসন

প্ৰশাসনিক সুবিধাৰ বাবে দাদৰা আৰু নগৰ হাভেলীক দুটা তালুকাত ভাগ কৰা হৈছে। সেই দুইটা তালুকা হ'ল: দাদৰা আৰু নগৰ হাভেলী। দাদৰা তালুকাৰ সদৰ হৈছে দাদৰা চহৰ। এই তালুকা দাদৰা চহৰ আৰু দুখন গাঁৱৰে গঠিত। সেউদৰে নগৰ হাভেলী তালুকাৰ সদৰ ছিলভাচা। এই তালুকা ছিলভাচা আৰু ৬৪টা গাঁৱৰে গঠিত।ভাৰতীয় সংবিধান মতে ইয়াৰ শাসন কাৰ্য ভাৰতৰ ৰাষ্ট্ৰপতিৰ দ্বাৰা নিযুক্ত এজন প্ৰশাসকে পালন কৰে। তেওঁক শাসন কাৰ্যত সহায়ৰ বাবে অন্যায় বিষয়া সমূহ থাকে। বৰ্তমান ইয়াৰ প্ৰশাসক প্ৰফুল খোদা পেটেল।

জন-গাঁথনি

২০১১ চনৰ লোকপিয়ল মতে দাদৰা আৰু নগৰ হাভেলীৰ মুঠ জনসংখ্যা ৩,৪২,৮৫৩ জন। ই জনসংখ্যাৰ ফালৰ পৰা ভাৰতৰ ৬৪০খন জিলাৰ ভিতৰত ৫৬৬তম স্থান অধিকাৰ কৰিছে। ইয়াৰ লিংগ অনুপাত প্ৰতি ১০০০ পুৰুষৰ বিপৰীতে ৭৭৫ গৰাকী মহিলা আৰু সাক্ষৰতা হাৰ ৭৭.৬৫%।

তথ্য উৎস

বাহ্যিক সংযোগ

চৰকাৰী ৱেবচাইট

শ্ৰেণী:ভাৰতৰ কেন্দ্ৰীয় শাসিত অঞ্চল
সংৰক্ষণ স্থিতি

আই ইউ চি এন ৰঙা তালিকাত প্ৰজাতিসমূহক মুঠ জনসংখ্যা, জনসংখ্যা হ্ৰাসৰ হাৰ, ভৌগোলিক বিতৰণ, জনসংখ্যা আৰু বিতৰণৰ বিচ্ছিন্নতা আদিৰ ওপৰত ভিত্তি কৰি নটা বিভাগত শ্ৰেণীবদ্ধ কৰা হৈছে।

বিলুপ্ত (Extinct, EX): এই প্ৰজাতিৰ কোনো সদস্য জীয়াই থকা নাই।
অৰণ্যত বিলুপ্ত (Extinct in the Wild, EW): বন্য পৰিবেশত বা মূল আবাসত এই প্ৰজাতিৰ কোনো সদস্য জীয়াই থকা নাই। চিৰিয়াখানা অথবা আবদ্ধ পৰিবেশত অতি কমসংখ্যক সদস্য জীয়াই আছে।
ঘোৰ সংকটজনক (Critically Endangered, CR): প্ৰকৃতিত বিলুপ্ত হোৱাৰ তীব্ৰ সম্ভাৱনা আছে।
বিলুপ্তপ্ৰায় (Endangered, EN): প্ৰকৃতিত বিলুপ্ত হোৱাৰ সম্ভাৱনা আছে।
অসুৰক্ষিত (Vulnerable, VU): প্ৰকৃতিত বিপন্ন হৈ পৰাৰ সম্ভাৱনা আছে।
সংকটাসন্ন (Near Threatened, NT): অদূৰ ভবিষ্যতে সংকটগ্ৰস্ত হৈ পৰাৰ প্ৰবনতা দেখা গৈছে।
ন্যূনতম উদ্বেগজনক (Least Concern, LC): সকলোতকৈ কম সংকটগ্ৰস্ত। সহজে আৰু বিস্তৃত ক্ষেত্ৰত দেখা যোৱা প্ৰজাতিবোৰ এই বিভাগৰ অন্তৰ্গত।
অপৰিমিত তথ্য (Data Deficient, DD): কোনটো বিভাগৰ অন্তৰ্ভূক্ত হ'ব, সেই সম্পৰ্কীয় প্ৰয়োজনীয় তথ্য-পাতি নাই।
অমূল্যাঙ্কিত প্ৰজাতি (Not Evaluated, NE): আই ইউ চি এনৰ দ্বাৰা এতিয়ালৈ কোনো মূল্যাঙ্কণ হোৱা নাই।

কিছুমান পৰিভাষাত সংকটগ্ৰস্থ, বিপদগ্ৰস্থ, সংকটাসন্ন, বিপদাসন্ন, সংকটাপন্ন, বিপদাপন্ন, আদি শব্দও ব্যৱহাৰ কৰা হয়।

পূৰ্ৱৰ বিভাগসমূহ

প্ৰকৃতি সংৰক্ষণৰ আন্তঃৰাষ্ট্ৰীয় সংস্থা (IUCN, অস্থায়ীভাৱে বিশ্ব সংৰক্ষণ সংস্থা ১৯৯০-২০০৮)দ্বাৰা প্ৰকাশিত ৰঙা তালিকাৰ অন্তৰ্গত পূৰ্ৱৰ বিভাগসমূহ আৰু তুলনা:

+কম সংকটজনক বিভাগ
২০০১ বিভাগ আৰু মানদণ্ড(সংস্কৰণ ৩.১)
বিৱৰণ
১৯৯৪ বিভাগ আৰু মানদণ্ড(সংস্কৰণ ২.৩)

ন্যূনতম সংকটজনক (LC or LR/lc), সকলোতকৈ কম সংকটগ্ৰস্ত। সহজে আৰু বিস্তৃত ক্ষেত্ৰত দেখা যোৱা প্ৰজাতিবোৰ এই বিভাগৰ অন্তৰ্গত।

সংকটাসন্ন (NT or LR/nt), অদূৰ ভবিষ্যতে সংকটগ্ৰস্ত হৈ পৰাৰ প্ৰৱণতা দেখা গৈছে।

বৰ্তমান ৰঙা তালিকাৰ অন্তৰ্ভুক্ত নহয়
সংৰক্ষণ নিৰ্ভৰ (LR/cd), বিশেষ আৱাস বা বিশেষ শ্ৰেণীৰ জীৱ যিবোৰ বিশেষ পৰিকল্পনা অনুহৰি সংৰক্ষণ কৰা হৈছে, অন্যথা সংকটজনক বিভাগত অন্তৰ্ভুক্ত হোৱাৰ সম্ভাৱনা আছে।

+সংকটজনক বিভাগ
২০০১ বিভাগ আৰু মানদণ্ড(সংস্কৰণ ৩.১)
বিৱৰণ
১৯৯৪ বিভাগ আৰু মানদণ্ড(সংস্কৰণ ২.৩)

স্পৰ্শকাতৰ (VU), প্ৰকৃতিত বিপন্ন হৈ পৰাৰ সম্ভাৱনা আছে।

বিলুপ্তপ্ৰায় (EN), প্ৰকৃতিত বিলুপ্ত হোৱাৰ সম্ভাৱনা আছে।

ঘোৰ সংকটজনক (CR), প্ৰকৃতিত বিলুপ্ত হোৱাৰ তীব্ৰ সম্ভাৱনা আছে।

+অন্যান্য বিভাগ
২০০১ বিভাগ আৰু মানদণ্ড(সংস্কৰণ ৩.১)
বিৱৰণ
১৯৯৪ বিভাগ আৰু মানদণ্ড(সংস্কৰণ ২.৩)

অৰণ্যত বিলুপ্ত (EW), বন্য পৰিবেশত বা মূল আবাসত এই প্ৰজাতিৰ কোনো সদস্য জীয়াই থকা নাই। চিৰিয়াখানা অথবা আবদ্ধ পৰিবেশত অতি কমসংখ্য সদস্য জীয়াই আছে।

অপৰিমিত তথ্য (DD), কোনটো বিভাগৰ অন্তৰ্ভুক্ত হব, সেই সম্পৰ্কীয় প্ৰয়োজনীয় তথ্য-পাতি নাই।

অমূল্যাঙ্কিত (NE), আই ইউ চি এনৰ দ্বাৰা এতিয়ালৈ কোনো মূল্যাঙ্কণ হোৱা নাই।

সংকটাসন্ন (PE), ঘোৰ সংকটজনক বিভাগৰ এটা উপ-বিভাগ।

অৰণ্যত সংকটাসন্ন (PEW), ঘোৰ সংকটজনক বিভাগৰ এটা উপ-বিভাগ।

ন্যূনতম সংকটাসন্ন (PLC), আই ইউ চি এনৰ হালধীয়া তালিকাৰ এটা বিভাগ। সংকটাসন্ন বিভাগৰ এটা উপ-বিভাগ।

বিলুপ্ত (EX), এই প্ৰজাতিৰ কোনো সদস্য জীয়াই থকা নাই।

শ্ৰেণী:প্ৰাণীজগত
*
আন্তৰ্জাতিক অনুবাদ দিৱস

আন্তৰ্জাতিক অনুবাদ দিৱস হৈছে অনুবাদ পেছাদাৰীসকলক স্বীকৃতি দিয়া এক আন্তঃৰাষ্ট্ৰীয় দিৱস। ৩০ ছেপ্তেম্বৰ তাৰিখটো বাইবেল অনুবাদক চেণ্ট জেৰমৰ উৎসৱৰ দিন হিচাপে এই অনুবাদ দিৱস পালিত হৈছে।

ৰাষ্ট্ৰসংঘৰ প্ৰস্তাৱ

২০১৭ চনৰ ২৪ মে'ত ৰাষ্ট্ৰসংঘৰ সাধাৰণ পৰিষদে ৩০ ছেপ্তেম্বৰ আন্তৰ্জাতিক অনুবাদ দিৱস ঘোষণা কৰি ৭১/২৮৮ নং প্ৰস্তাৱ গৃহীত কৰে, য'ত ৰাষ্ট্ৰসমূহক সংযোগ কৰাত পেছাদাৰী অনুবাদৰ ভূমিকাক স্বীকৃতি দিয়া হয়। খচৰা প্ৰস্তাৱ A/71/L.68 ত এঘাৰখন দেশে স্বাক্ষৰ কৰে: আজাৰবাইজান, বাংলাদেশ, বেলাৰুছ, কোষ্টা ৰিকা, কিউবা, ইকুৱেডৰ, পেৰাগুৱে, কাটাৰ, তুৰস্ক, তুৰ্কমেনিস্তান আৰু ভিয়েটনাম। আন্তঃৰাষ্ট্ৰীয় অনুবাদক ফেডাৰেচনৰ উপৰিও এই প্ৰস্তাৱ গ্ৰহণৰ পোষকতা কৰিছিল আন্তৰ্জাতিক সন্মিলন দোভাষী সংস্থা, ক্ৰিটিকেল লিংক ইণ্টাৰনেশ্যনেল, আন্তৰ্জাতিক পেছাদাৰী অনুবাদক আৰু দোভাষী সংস্থা, ৰেড টি, বিশ্ব সাংকেতিক ভাষাৰ দোভাষী সংস্থাকে ধৰি আন কেইবাটাও সংস্থাই।

ৰাষ্ট্ৰসংঘই আৰবী, চীনা, ইংৰাজী, ফৰাচী, ৰাছিয়ান, স্পেনিছ আৰু জাৰ্মান ভাষাত অনুবাদৰ বাবে বাৰ্ষিক চেণ্ট জেৰম অনুবাদ প্ৰতিযোগিতা অনুষ্ঠিত কৰে।

তথ্যসূত্ৰ

শ্ৰেণী:দিৱসসমূহ
তাৰহানা

তৰহানা হৈছে শস্য আৰু দৈ বা কিম্বন কৰা গাখীৰৰ মিশ্ৰণেৰে তৈয়াৰী শুকান ব্যঞ্জন। মধ্য এছিয়া, দক্ষিণ-পূব ইউৰোপীয়, আৰু মধ্যপ্ৰাচ্যৰ খাদ্যত ইয়াক প্ৰায়ে দেখা যায়। শুকান তৰহানাৰ মিশ্ৰিত টুকুৰা-টুকুৰ আৰু অসমান হয় আৰু ইয়াক সাধাৰণতে পানী, ষ্টক বা গাখীৰৰ সৈতে মিহলাই ডাঠ চুৰুহা বা চূপ তৈয়াৰ কৰা হয়। যিহেতু ই অম্লীয় আৰু আৰ্দ্ৰতা কম হোৱাৰ বাবে গাখীৰৰ প্ৰটিন বহুদিনলৈ সংৰক্ষিত হৈ থাকে। কিছুমানপ্ৰকাৰৰ কাশকৰ লগত তৰহানা বহুত মিল আছে।

তৰহানাৰ প্ৰকাৰ ঠাইভেদে বেলেগ বেলেগ উপাদানাৰে তৈয়াৰ কৰা হয়। আৰ্মেনিয়াৰ তৰহানাত মেট্জুন আৰু কণীৰপৰা তৈয়াৰ কৰা হয়। লগতে ঘেঁহুৰ আটা আৰু ষ্টাৰচ সমানে মিহলি কৰা হয়। পিঠাগুৰিখিনি সৰু সৰু বল কৰি শুকুৱাই লোৱা হয়, তাৰ পিছত কাঁচৰ পাত্ৰত ৰখা হয় আৰু বেছিভাগেই চূপত ব্যৱহাৰ কৰা হয়, য'ত ইহঁত গৰম তৰল পদাৰ্থত দ্ৰৱীভূত হয়। গ্ৰীক তৰহানা কেৱল ভঙা ঘেঁহু (দাইল) বা কাউস্কাছৰ দৰে পেষ্ট আৰু কিম্বন কৰা গাখীৰেৰে গঠিত। তুৰ্কী তৰহানা গুড়ি কৰা ঘেঁহু (বা আটা), দৈ আৰু শাক-পাচলিৰে প্ৰস্তুত কৰা হয়, যিবোৰ কিম্বন কৰি শুকুৱাই লোৱা হয়। চাইপ্ৰাছত ইয়াক ৰাষ্ট্ৰীয় বিশেষত্ব বুলি গণ্য কৰা হয় আৰু ইয়াক প্ৰায়ে হালৌমি পনিৰৰ টুকুৰাৰ সৈতে পৰিৱেশন কৰা হয়। আলবেনিয়াত ইয়াক ঘেঁহু, দৈ আৰু মাখনৰপৰা তৈয়াৰ কৰা হয় আৰু গৰম অলিভ অইল আৰু ফেটা চীজৰ সৈতে পৰিৱেশন কৰা হয়।

nail|

প্ৰস্তুত প্ৰণালীৰ উপাদান

nail|
তাৰহানা বনাবলৈ আটা, দৈ, আৰু পছন্দৰ সিজোৱা শাক-পাচলিৰ মিশ্ৰণ নিমখ, ময়ডা, আৰু মচলা (বিশেষকৈ তৰহানা বনৌষধি) একেলগে মিহলাই লোৱা হয়। তাৰ পিছত এই মিশ্ৰণটো কিম্বন হ’বলৈ এৰি শুকুৱাই সাধাৰণতে পিহি চেকি লোৱা হয়। কিম্বন প্ৰক্ৰিয়াই লেক্টিক এচিড আৰু অন্যান্য যৌগ উৎপন্ন কৰে, যিয়ে তৰ্হানাক ইয়াৰ সুকীয়া টেঙা সোৱাদ আৰু দীঘলীয়া শেল্ফ লাইফ দিয়ে: ইয়াৰ পি এইচ স্তৰ ৩.৪–৪.২ লৈ হ্ৰাস পায়, আৰু শুকুৱাই লোৱা প্ৰক্ৰিয়াই ইয়াৰ আৰ্দ্ৰতা ৬–১০% লৈ হ্ৰাস কৰে। ফলত ৰোগ সৃষ্টিকাৰী বীজাণু আৰু খাদ্য নষ্ট কৰা জীৱাণু তৰহানাত নাথাকে, লগতে গাখীৰৰ প্ৰটিনবোৰো সংৰক্ষণ কৰে।

প্ৰস্তুতি

তৰহানা ষ্টক, পানী বা গাখীৰৰ লগত মিহলাই কম জুইত উতলাই ডাঠ চূপ হিচাপে প্ৰস্তুত কৰা হয়। ইয়াক ভাজিও কৰিব পাৰি আৰু তাৰ পিছত ই শোষণ কৰিব পৰাকৈ তৰল পদাৰ্থতহে ৰান্ধিব পাৰি।

আলবেনিয়াত ইয়াক ঘেঁহুৰ আটা আৰু দৈৰপৰা তৈয়াৰ কৰা হয়, যিবোৰ শুকুৱাই পিহি সৰু সৰু পাস্তাৰ দৰে টুকুৰা কৰি লোৱা হয়; এই গুড়ি ব্যৱহাৰ কৰি চূপ তৈয়াৰ কৰা হয়, যিটো ৰুটিৰ টুকুৰাৰ সৈতে পৰিৱেশন কৰা হয়। চাইপ্ৰাছত ৰন্ধা শেষত হালৌমি পনিৰৰ টুকুৰা যোগ কৰাটো সাধাৰণ কথা।

তথ্যৰ উৎস

গ্ৰন্থপঞ্জী

Françoise Aubaile-Sallenave, "Al-Kishk: the past and present of a complex culinary practice", in Sami Zubaida and Richard Tapper, A Taste of Thyme: Culinary Cultures of the Middle East, London and New York, 1994 and 2000, .
Elisabeth Luard, The Old World Kitchen,

বাহ্যিক সংযোগ

Kargı, Çorum: Regional foods: Tarhana
Cyprus Food Virtual Museum: Τραχανάς (Greek)

শ্ৰেণী:খাদ্য
শ্ৰেণী:ইৰান
কেলিৰ' (অ'চেনিড)

কেলিৰ' (ইংৰাজী: Callirhoe বা Kallirhoe, Callirrhoe, প্ৰাচীন গ্ৰীক: Καλλιρό, Καλλιρρόη, বা Καλλιρρόης মানে 'সুন্দৰ প্ৰবাহ' বা সুন্দৰ জুৰি') গ্ৰীক শ্ৰুতিকথা অনুসৰি টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷

পৰিয়াল

কেলিৰ’ৰ ক্ৰাইছ’ৰ, নীলাছ, প'জাইডন আৰু মেনেছৰ সৈতে বিবাহ হৈছিল। ক্ৰাইছ'ৰ আৰু তেওঁৰ পুত্ৰ আছিল দানৱ গেৰিয়ান আৰু ইচিডনা আৰু মিচৰৰ নদী-দেৱী চিয়নে নীলাছৰ কন্যা আছিল। প'জাইডন আৰু কেলিৰ'ৰ পুত্ৰ আছিল মিনিয়ান অৰ্কোমেনাছৰ প্ৰতিষ্ঠাপক মিনিয়াছ আৰু মেনেছ আৰু কেলিৰ'ৰ পুত্ৰ আছিল মেয়নিয়াৰ ৰজা ক'টিছ।

কিংবদন্তি

ডিমিটাৰৰ কন্যাক মৃতকৰ প্ৰভু হেডিছে অপহৰণ কৰাৰ সময়ত কেলিৰ’ পাৰ্চেফোনৰ সংগী আছিল। আবাৰবাৰেয়া আৰু ড্ৰ'চেৰাৰ সৈতে তেওঁ টাইৰিয়ানসকলৰ তিনিজন পূৰ্বপুৰুষৰ ভিতৰত অন্যতম আছিল।

উত্তৰাধিকাৰ

বৃহস্পতিৰ উপগ্ৰহ কেলিৰ’ৰ নাম তেওঁৰ নামেৰে ৰখা হৈছে।

তথ্য সংগ্ৰহ

শ্ৰেণী:গ্ৰীক কিংবদন্তি
দেৱব্ৰত দাস

দেৱব্ৰত দাস ৰামধেনু যুগৰ পৰৱৰ্তী কালৰ এগৰাকী অসমীয়া গল্পকাৰ, ঔপন্যাসিক আৰু স্তম্ভলেখক। সাদিন কাকতত ‘হিয়াৰ পখিলাবোৰ’ শীৰ্ষক স্তম্ভ লিখি তেওঁ জনপ্ৰিয়তা অৰ্জন কৰিছিল। ১৯৮১ চনত দাসৰ প্ৰথমখন গল্প-সংকলন ‘অৰ্পিতাৰ এৰাতি’ প্ৰকাশ পায়। শিক্ষাসূত্ৰে এগৰাকী অভিযন্তা দাস কৰ্মসূত্ৰে ভাৰতীয় ষ্টেট বেংকৰ এগৰাকী বিষয়া আছিল।

১৯৫০ চনৰ ৩ জানুৱাৰী তাৰিখে গুৱাহাটীত দেৱব্ৰত দাসৰ জন্ম হৈছিল।

গ্ৰন্থপঞ্জী

গল্প-সংকলন

অৰ্পিতাৰ এৰাতি (১৯৮১)
হয়তোবা ভেশ্ছন আৰু অন্যান্য গল্প (১৯৮৭)
অৰ্পিতাৰ অন্য এৰাতি (১৯৯২)
বিষয় মূলত: প্ৰেম (১৯৯৫)
নিৰ্মালীৰ প্ৰেম ( ২০০২)
দেৱব্ৰত দাসৰ নিৰ্বাচিত গল্প (২০০৭)
ৰাতিপুৱালৈ (২০১১)
ৰাজহাঁহৰ গান (২০২২)

উপন্যাস

গধূলিৰপৰা গধূলিলৈ (১৯৮৩)
মধ্যান্তৰ (১৯৯৩)
পুতলা নাচৰ সাধু (১৯৯৫)
ধূসৰতাৰ কাব্য (২০০৫)
কড়ি খেলাৰ সাধু (২০২২)

উপন্যাসিকা-সংকলন

মৃগয়া, নিঠুৰ মৃগয়া (১৯৯৩)
গান, গোলাপ আৰু কাঁইটৰ কথা (১৯৯৩)
দূৰলৈ নেযাবা কাবেৰী (১৯৯৩)
দুৱাৰদলিৰ সময় (১৯৯৩)
সপোনৰ দৰে দিঠকৰ দৰে ( ১৯৯৫)
বৰষাৰ প্ৰথম সুবাস (১৯৯৬)
পূজাৰ অসুখ (২০০৯)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া গল্পকাৰ
শ্ৰেণী:জীৱিত ব্যক্তি
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
ভেলেউগুৰি ৰতনপুৰ

ভেলেউগুৰি ৰতনপুৰ গাঁও যোৰহাট জিলাৰ মৰিয়নি সমষ্টিৰ অন্তৰ্গত নকছাৰি মৌজাত অৱস্থিত এখন গাঁও।

ইতিহাস

১৯৫০ চনৰ বৰভূঁইকঁপৰ ফলত বৰলুইতত পূৰ্বপুৰুষৰ মাটি-ভেটি লীন হোৱাত ষাঠী দশকৰ শেষৰফালে মাজুলীৰ পৰা কেইখনমান গাঁও চৰকাৰে বৰ্তমানৰ ঠাইলৈ আনি সংস্থাপন কৰিছিল। তাৰে এখন গাঁও হৈছে ভেলেউগুৰি ৰতনপুৰ। ইয়াৰ পূৰ্বে এই ঠাইখিনি বৰ্তমানৰ হোলোঙাপাৰ গিবন অভয়াৰণ্যৰ (তেতিয়াৰ হোলোঙাপাৰ সংৰক্ষিত বনাঞ্চল)ৰ ভিতৰৰ অঞ্চল আছিল।

নামৰ উৎপত্তি

প্ৰথম সংস্থাপনৰ সময়ত এই ঠাইখিনি ভেলেউ গছেৰে ভৰি আছিল আৰু যিহেতু ইয়াৰ অধিকাংশ লোক মাজুলীৰ ৰতনপুৰ গাঁৱৰ পৰা অহা সেয়ে গাঁওখনৰ নাম ভেলেউগুৰি ৰতনপুৰ হয়।

ভৌগোলিক বিৱৰণ

ভৌগোলিকভাৱে ভেলেউগুৰি ৰতনপুৰ গাঁওখন 26.70°N 94.45°E স্থানাংকত অৱস্থিত। এই ঠাইখন মৰিয়নি ৰে'লৱে জংচনৰ পৰা ৭ কিমি দূৰত্বত অৱস্থিত। বুৰঞ্জী প্ৰসিদ্ধ ধোদৰ আলি গাঁওখনৰ মাজেৰে পাৰ হৈ গৈছে।

যাতায়াত ব্যৱস্থা

এই গাঁওখন বুৰঞ্জীপ্ৰসিদ্ধ ধোদৰ আলিৰে সংযোগ হৈ আছে। যাতায়াতৰ ব্যৱস্থা হিচাপে ইয়ালৈ মৰিয়নিৰ পৰা বিভিন্ন সৰু-ডাঙৰ বাহন চলি থাকে। নকছাৰি ৰেলৱে ষ্টেচনলৈ ৪কি মি দূৰত্ব। তদুপৰি ৭ কি.মি. দূৰত মৰিয়নি ৰেলৱে জংচন আছে। ইয়াৰ নিকটতম বিমানবন্দৰ হৈছে যোৰহাট বিমান বন্দৰ, যি যোৰহাট চহৰৰ সমীপৱৰ্তী ৰৰৈয়াত অৱস্থিত।

জনবসতিৰ জীৱিকা

ইয়াৰ লোকসকলৰ মুখ্য জীৱিকা কৃষি। চৰকাৰী জীৱিকাৰ উপৰিও ইয়াতে বহুটো ইটা উদ্যোগ গঢ়ি উঠিছে।
গাঁৱৰ যুৱচাম সেই উদ্যোগত সংস্থাপিত হৈছে।

ৰাজনীতি

ভেলেউগুৰি ৰতনপুৰ গাঁওখন ১০১ নং মৰিয়নী বিধান সভা সমষ্টি তথা ১৪ নং যোৰহাট লোকসভা সমষ্টিৰ অন্তৰ্গত।

শিক্ষা

গাঁওখনত দুখন প্ৰাথমিক বিদ্যালয়, এখন মধ্য ইংৰাজী বিদ্যালয় আৰু এখন উচ্চতৰ মাধ্যমিক বিদ্যালয় আছে। উচ্চ শিক্ষাৰ বাবে ছাত্ৰ ছাত্ৰীসকল সমীপতে থকা নকছাৰি জ্যেষ্ঠ মাধ্যমিক বিদ্যালয়, নকছাৰি মহাবিদ্যালয় তথা মৰিয়নি মহাবিদ্যালয়লৈ যায়। তদুপৰি ছাত্ৰ ছাত্ৰীসকল অন্য ঠাইলৈও যোৱা দেখা যায়।

প্ৰাথমিক বিদ্যালয়

ভেলেউগুৰি ৰতনপুৰ প্ৰাথমিক বিদ্যালয়়
অভিজিত বৰা সোঁৱৰণি প্ৰাথমিক বিদ্যালয় (বৰ্তমান বন্ধ)

উচ্চতৰ মাধ্যমিক বিদ্যালয়

ভেলেউগুৰি আদৰ্শ উচ্চতৰ মাধ্যমিক বিদ্যালয়

তথ্যসূত্ৰ

শ্ৰেণী:যোৰহাট জিলা
কৱচ-কাপোৰ

কৱচ-কাপোৰ হৈছে ৰাতিটোৰ ভিতৰতে কপাহ নেওঠি,পাঁজি কাটি, সূতা কাটি ৰাতি নৌপুৱাওঁতেই বৈ কাটি উলিওৱা এক কাপোৰ বিশেষ। এনেধৰণে প্ৰস্তুত কৰা কাপোৰ পিন্ধি যুঁজলৈ গ'লে সেই যুদ্ধত জয়লাভ কৰে বুলি আহোম ৰজাসকলৰ দিনত বিশ্বাস প্ৰচলিত আছিল। “কৱচ’’ শব্দৰ অৰ্থ অভিধানত আছে, “ৰণুৱাই গাত পিন্ধা লোৰ জাখৰ; ভূত-প্ৰেত বা কু-মন্ত্ৰৰ পৰা গা ৰক্ষা কৰাৰ মন্ত্ৰ; যাক মুখেৰে পাঠ কৰা যায় বা ভূৰ্জপত্ৰত লিখি বিৰিত ভৰাই গাত পিন্ধা যায় এই অৰ্থ অনুধাৱন কৰিলে কৱচ শব্দৰ লগত কাপোৰ যোগ কৰি প্ৰিয়জনৰ মংগলৰ বাবে ব্যৱহাৰ কৰা কৱচ-কাপোৰ নাম পাইছে৷ নামনি অসমত উজনি আহোম ৰাজত্বকালত থকা কৱচ কাপোৰৰ দৰে এবিধ কাপোৰৰ প্ৰচলন আছে; যাক আনাকাটা কাপোৰ বোলে৷ আনাকাটা কাপোৰো প্ৰিয়জনৰ মংগলৰ বাবে উপহাৰ দিয়া হয় যদিও আহোম যুগৰ দৰে কেৱল যুদ্ধক্ষেত্ৰত বীৰৰ ৰক্ষা-কৱচৰ দৰে নহয়; কোনো শুভ সংস্কাৰমূলক কামত মংগল কামনা কৰি দিয়া হয়৷

নিয়ম

কৱচ-কাপোৰ সম্পৰ্কে বুৰঞ্জীত এইদৰে উল্লেখ আছে-“মা-নিশা ৰাতি কপাহ নেওঠি পাজি কাটি ৰাতি নৌপুৱাওঁতেই বৈ উলিয়াব লাগে, তাকে আহোম মতে মন্ত্ৰেৰে লব, তাকে শাস্ত্ৰত কবচ কাপোৰ বোলে।” আন এখন পুথিত আছে, – “কাপোৰৰ লক্ষণ শুনা, মা-নিশা ৰাতি কপাহ নেওঠিব, পাঁজি কৰিব, সূতাও কাটিব কাপোৰো বব, ৰাতি নৌপুৱাওঁতেই কাপোৰো ওলাব, সেই কাপোৰ আহোম শাস্ত্ৰনিয়মে ৰণলৈ ভাল।”

যুঁজত কৱচ কাপোৰ

বুৰঞ্জীমতে, ফ্ৰচেংমুং বৰগোঁহায়ে যুঁজলৈ যাবলৈ ওলাই পত্নী মূলা গাভৰুক কৱচ কাপোৰ খুজিছিল যদিও সময় কম হোৱা বাবে মূলা গাভৰুৱে সেই কাপোৰ দিব নোৱাৰিলে৷ যুঁজত ফ্ৰাচেংমুং বৰগোঁহাঞিৰ মৃত্যু হৈছিল৷ হিতেশ্বৰ বৰবৰুৱাৰ আহোমৰ দিন নামৰ কিতাপত আছে,
ৰেজ্জ‍ি কুৰুভিল্লা

ৰেজ্জ‍ি কুৰুভিল্লা এগৰাকী ভাৰতীয়-আমেৰিকান জীৱবিজ্ঞানী। তেওঁ জন হপকিন্স স্কুল অৱ মেডিচিনৰ জীৱবিজ্ঞানৰ অধ্যাপক।

শিক্ষা

কুৰুভিল্লাই ১৯৮৭ চনত কলকাতাৰ ছেইণ্ট জেভিয়াৰ্ছ কলেজত বিজ্ঞানত স্নাতক ডিগ্ৰী সম্পূৰ্ণ কৰিছিল। ১৯৯৮ চনত তেওঁ হিউষ্টন বিশ্ববিদ্যালয়ৰ পৰা দৰ্শন বিষয়ত ডক্টৰেট ডিগ্ৰী লাভ কৰে। তেওঁৰ গৱেষণাৰ বিষয়ৰ শিৰোনাম আছিল "ডায়েবেটিক এন্দুৰৰ স্নায়ু আৰু উচ্চ গ্লুক'জত কালচাৰ কৰা মানৱ শ্বৱান কোষত এৰাচিডনিক এচিডৰ অভাৱৰ ওপৰত অধ্যয়ন।"। তেওঁৰ গৱেষণাৰ তত্ত্বাৱধায়ক আছিল যোচেফ আইচবাৰ্গ। কুৰুভিলাই ডেভিদ গি‍ন্টিৰ লেবত জনছ হপকিন্স স্কুল অৱ মেডিচিনত চিম্পেথেটিক নিউৰনত নিউৰ’ট্ৰফিন সংকেত প্ৰদানৰ ওপৰত পোষ্ট ডক্টৰেট গৱেষণা সম্পূৰ্ণ কৰে।

কেৰিয়াৰ

কুৰুভিলা জন হপকিন্স স্কুল অৱ মেডিচিনৰ জীৱবিজ্ঞানৰ অধ্যাপক।

তথ্যসূত্ৰ

শ্ৰেণী:ভাৰতীয় মূলৰ আমেৰিকান
শ্ৰেণী:জীৱিত ব্যক্তি
শ্ৰেণী:মহিলা বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মাৰ্ক্সিষ্ট মঞ্চ

মাৰ্ক্সিষ্ট মঞ্চ (Marxist Platform) ভাৰতৰ অসম ৰাজ্যৰ এটা ৰাজনৈতিক দল। এই দলটোয়ে কমিউনিষ্ট পাৰ্টী অৱ ইণ্ডিয়া(মাৰ্ক্সিষ্ট)ৰ বিভাজিত স্থানীয় গোট হিচাপে আত্মপ্ৰকাশ কৰিছিল। এই দলটোৰ ৰাতাবাৰী বিধানসভা সমষ্টিত কিছূ জনভিত্তি আছে আৰু এই সমষ্টিত দলটোৱে অসম গণ পৰিষদৰ সৈতে নিৰ্বাচনী বুজাবুজি কৰিছিল। দলটো মাজতে দুভাগত বিভক্ত হৈছিল যদিও ২০০৩ চনৰ ৰাতাবাৰী বিধানসভা সমষ্টিৰ উপনিৰ্বাচনৰ আগে আগে পুনৰ দুয়োটা গোট একত্ৰিত হয়। একত্ৰীকৰণৰ পিছত আব্দুল খালিক বংগাল দলৰ সভাপতি আৰু চিন্ময় চৌধুৰী দলৰ সম্পাদক হিচাপে নিৰ্বাচিত হৈছিল।

তথ্য উৎস

শ্ৰেণী:ৰাজনৈতিক দল
শ্ৰেণী: অসমৰ ৰাজনৈতিক দল
নয়নজ্যোতি শইকীয়া

নয়নজ্যোতি শইকীয়া (, জন্ম ১১ মাৰ্চ ১৯৯৬) এগৰাকী ভাৰতীয় চেফ তথা মাষ্টাৰচেফ ইণ্ডিয়াৰ সপ্তম সংস্কৰণৰ বিজয়ী প্ৰতিযোগী।

প্ৰাৰম্ভিক জীৱন আৰু শিক্ষা

১৯৯৬ চনৰ ১১ মাৰ্চত অসমৰ তিনিচুকীয়া জিলাত নয়নজ্যোতিৰ জন্ম হৈছিল। তেওঁ তিনিচুকীয়াৰ সৌমাৰজ্যোতি বিদ্যালয়ত স্কুলীয়া শিক্ষা আৰু তাৰপাছত ডিব্ৰুগড়ৰ জ্ঞান বিজ্ঞান একাডেমীৰ পৰা উচ্চতৰ মাধ্যমিক পৰীক্ষাত উত্তীৰ্ণ হৈছিল।

উচ্চতৰ মাধ্যমিকত উত্তীৰ্ণ হোৱাৰ পাছত তেওঁ গিৰিজানন্দ চৌধুৰী ব্যৱস্থাপনা আৰু প্ৰযুক্তি প্ৰতিষ্ঠান, গুৱাহাটীৰ পৰা অভিযান্ত্ৰিক শিক্ষা সমাপ্ত কৰে।

স্নাতক ডিগ্ৰী সম্পূৰ্ণ কৰাৰ পাছত তেওঁ দেউতাকৰ চাহ-বাগিচাত কাম কৰিছিল। তেওঁ এজন স্ব-প্ৰশিক্ষিত ৰান্ধনি আৰু ৰন্ধন কিতাপৰ পৰা শৈলী আয়ত্ত কৰি ৰন্ধন শিকিছিল। ২০২০ চনত তেওঁ উত্তৰ-পূবৰ ৰন্ধন চেম্পিয়নশ্বিপত প্ৰথম পুৰস্কাৰ লাভ কৰে।

মাষ্টাৰচেফ ইণ্ডিয়া

চেফ বিকাশ খান্নাই এজন অসমীয়া ঘৰুৱা ৰান্ধনীৰ সন্ধানত আছিল। তেওঁ নয়নজ্যোতিক ইনষ্টাগ্ৰামত দেখিছিল আৰু তেওঁৰ ৰন্ধা-বঢ়াৰ দক্ষতাত অতিশয় আপ্লুত হৈছিল। ইয়াৰ পাছতে তেওঁ অসমলৈ আহি নয়নজ্যোতিৰ ঘৰলৈ গৈ ৰন্ধন-দক্ষতাৰ পৰীক্ষা কৰি তাৰপাছত মাষ্টাৰচেফ ইণ্ডিয়া ছিজন ৭ৰ অ’ডিশ্যন ৰাউণ্ডৰ বাবে তেওঁক লগত লৈ যায়। তাৰপাছত তেওঁক অ’ডিশ্যনৰ জৰিয়তে নিৰ্বাচিত কৰা হয়।

নয়নজ্যোতিয়ে শ্ব’টোৰ শীৰ্ষ ১৬ গৰাকী প্ৰতিযোগীৰ ভিতৰত অন্যতম হ’বলৈ যোগ্যতা অৰ্জন কৰে। ২০২৩ চনৰ ৩১ মাৰ্চত শান্তা শৰ্মা আৰু সুৱৰ্ণা বাগুলৰ সৈতে মূল প্ৰতিযোগিতাত তেওঁক চূড়ান্ত বিজয়ী ঘোষণা কৰা হয়। ইয়াৰ লগতে তেওঁ ২৫,০০০,০০ টকা বিজয়ী ৰাশি আৰু ট্ৰফী পুৰস্কাৰ হিচাপে লাভ কৰে। উল্লেখযোগ্য যে অসমৰ আন এগৰাকী প্ৰতিযোগী শান্তা শৰ্মাই এই প্ৰতিযোগিতাত দ্বিতীয় স্থান দখল কৰিবলৈ সক্ষম হয়।

টেলিভিজন শ্ব’

ক্ৰমিক নং
টেলিভিজন শ্ব’
ফলাফল
চেনেল
১
মাষ্টাৰচেফ ইণ্ডিয়া ছিজন ৭
বিজয়ী
ছ’নী এণ্টাৰটেইনমেণ্ট টেলিভিজন

তথ্য উৎস

বাহ্যিক সংযোগ

শ্ৰেণী:অসমৰ ব্যক্তি
বৃন্দাবন

বৃন্দাবন হৈছে উত্তৰ প্ৰদেশ, ভাৰতৰ মথুৰা জিলাৰ এখন নগৰ। মহাভাৰতৰ মতে, এই অঞ্চলতে ভগৱান শ্ৰীকৃষ্ণই তেওঁৰ বাল্যকাল অতিবাহিত কৰিছিল।

এই নগৰখন শ্ৰীকৃষ্ণৰ জন্মস্থান মথুৰাৰ পৰা প্ৰায় ১০ কিমি আঁতৰত অৱস্থিত। নগৰখনত ৰাধা আৰু কৃষ্ণৰ পূজাৰ বাবে উৎসৰ্গিত শতাধিক মন্দিৰ আছে। নগৰখনৰ সৰ্বাধিক জনপ্ৰিয় স্থান হৈছে গোৱিন্দদেৱ মন্দিৰ, গোপীনাথ মন্দিৰ আৰু ৰংগনাথ মন্দিৰ।

ইতিহাস

বৃন্দাবনৰ হিন্দু ইতিহাসৰ সৈতে জড়িত এটা পুৰণি অতীত আছে। ই হিন্দু ধৰ্মৰ এখন অতি পবিত্ৰ স্থান।

ভৌগোলিক

বৃন্দাবনৰ ভৌগোলিক স্থানাংক হৈছে । সমুদ্ৰপৃস্থৰ পৰা উচ্চতা প্ৰায় ১৭০ মিটাৰ (৫৫৭ ফুট)।

বাহ্যিক সংযোগ

তথ্য সংগ্ৰহ

শ্ৰেণী:ভাৰতৰ নগৰ মহানগৰ
শ্ৰেণী:হিন্দু ধৰ্মস্থান
এবাৰিমন

এবাৰিমন (ইংৰাজী: Abarimon) বা এণ্টিপ'ড (ইংৰাজী: antipode) শ্ৰুতিকথাত বৰ্ণিত এবিধ কিংবদন্তিমূলক জীৱ৷ এই জীৱৰ ভৰি দুখন ওলোটা, অৱশ্যে এই অস্বাভাৱিক ভৰি থকাৰ পিছতো ই অতি খৰকৈ দৌৰিবলৈ সক্ষম।

ইউৰোপত প্লিনি দ্য এলডাৰে, তেওঁৰ গ্ৰন্থ নেচাৰেল হিষ্ট্ৰিত এই মহিমামণ্ডিত জীৱবিধৰ বিষয়ে প্ৰথম বৰ্ণনা কৰিছিল৷ তেওঁ এই জীৱবোৰ ভাৰতৰ স্থানীয় বুলি বিশ্বাস কৰিছিল। একেধৰণৰ কাহিনী এটা অ’লাছ গেলিয়াছে এটিক নাইটছতো চিত্ৰিত কৰিছে।

বন্যপ্ৰাণীৰ সৈতে ইহঁতে সহাৱস্থান কৰিছিল আৰু অতিশয় হিংস্ৰ আৰু বৰ্বৰ হোৱাৰ বাবে ইহঁতক কৰায়ত্ত কৰাৰ সকলো প্ৰচেষ্টা বিফল হৈছিল। প্লিনিয়ে তেওঁৰ গ্ৰন্থখনত এনে তথ্য আঙুলিয়াই দিছে যিবোৰ বেইটন, আলেকজেণ্ডাৰ দ্য গ্ৰেটৰ লেণ্ড চাৰ্ভেয়ৰৰ পৰা আহৰণ কৰা হৈছে। এবাৰিমনবোৰে নিজৰ ঘৰুৱা উপত্যকাৰ বিশেষ গুণযুক্ত বায়ুহে উশাহ ল’ব পাৰিছিল বুলি বেইটনে কয়। দীৰ্ঘদিন ধৰি এই বিশেষ গুণগত মানৰ বায়ু উশাহ লোৱা বাবে তেওঁলোকৰ বাবে অন্য কোনো ধৰণৰ বায়ু উশাহ লোৱাটো অসম্ভৱ হৈ পৰিছিল। সেই কাৰণে তেওঁলোকে সেই উপত্যকাৰ পৰা আঁতৰি পৃথিৱীৰ আন ঠাইত থাকিব পৰা নাছিল। গতিকে তেওঁলোকক ফান্দত পেলাই দূৰৈৰ শাসকৰ আদালতলৈ বা মেচিডোনিয়াৰ মহান ৰাজ্যলৈ লৈ যোৱাটো অসম্ভৱ আছিল।

এই জীৱবিধ হিমালয়ৰ কাষৰীয়া অঞ্চলত প্ৰাগঐতিহাসিক বন্যপ্ৰাণীৰ এক অতিৰঞ্জিত নৃতাত্ত্বিক বৰ্ণনা হ’ব পাৰে।

এটা বেলেগ কিংবদন্তিত উল্লেখ কৰাৰ দৰে আবাৰিমনক মাউণ্ট ইমাউছৰ উপত্যকা চিথিয়াত পোৱা এটা প্ৰাকৃতিক দৃশ্য বুলি কোৱা হয় (যিটো হিন্দুকোষ বা হিমালয় পৰ্বতমালাৰ সৈতে পৃথক কৰিব নোৱাৰাৰ বাবে হ’ব পাৰে)।

পিছলৈ থমাছ কুপাৰৰ “থিছ’ৰাছ লিংগুৱে ৰোমানে এট ব্ৰিটানিকা”ত (Thesaurus Linguae Romanae et Britannicae) আবাৰিমনক টাটাৰিয়া দেশৰ এটা জনগোষ্ঠী হিচাপে সংক্ষিপ্তভাৱে উল্লেখ কৰা হৈছে। গোটেই মধ্যযুগত চিনাকি সূৰ্য্যকেন্দ্ৰিক দৃশ্যৰ পিছত কিছুমান মানচিত্ৰ অংকনকাৰীয়ে আবাৰিমন লোকৰ আকৃতিৰ জীৱ নিৰ্মাণ কৰি পৃথিৱীৰ আটাইতকৈ বাহিৰৰ সীমান্তত স্থাপন কৰিছিল।

তথ্য সংগ্ৰহ

শ্ৰেণী:কিংবদন্তিমূলক জীৱ
মিনাক্ষী অৰোৰা

মিনাক্ষী অৰোৰা হৈছে ভাৰতৰ উচ্চতম ন্যায়ালয়ত অনুশীলন কৰা জ্যেষ্ঠ অধিবক্তা হিচাপে নিযুক্তিপ্ৰাপ্ত অধিবক্তা৷

শিক্ষা

অৰোৰাই বৰোদা বিশ্ববিদ্যালয়ৰ পৰা আইন বিষয়ত স্নাতক ডিগ্ৰী লাভ কৰে। ২০১০ চনত দিল্লী উচ্চ ন্যায়ালয়ৰ ন্যায়াধীশ হিচাপে উন্নীতকৰণৰ বাবে ন্যায়াধীশ কলেজে তেওঁৰ নাম পৰামৰ্শ দিছিল যদিও পিছলৈ তেওঁ ন্যায়াধীশৰ সন্মতি প্ৰত্যাহাৰ কৰে। তেওঁ ভাৰতৰ নিৰ্বাচন আয়োগৰ স্থায়ী অধিবক্তাও আছিল। ২০১৩ চনৰ ছেপ্টেম্বৰ মাহত তেওঁ ভাৰতৰ তেতিয়াৰ মুখ্য ন্যায়াধীশ পি. সদাশিৱমে মহিলা অধিবক্তাসকলক যৌনতাৰ পৰা অভিযোগ নিৰাময়ৰ সুৰক্ষা আৰু প্ৰদানৰ বাবে ভাৰতৰ উচ্চতম ন্যায়ালয়ত মহিলাৰ লিংগ সংবেদনশীলতা আৰু যৌন নিৰ্যাতন (প্ৰতিৰোধ, নিষেধাজ্ঞা আৰু প্ৰতিকাৰ), নিয়ম, ২০১৩ৰ খচৰা প্ৰস্তুত কৰা খচৰা সমিতিৰ অন্যতম সদস্য আছিল। নীতিশা বনাম ইউনিয়ন অৱ ইণ্ডিয়াৰ গোচৰত অৰোৰা আছিল এজন আবেদনকাৰীৰ অধিবক্তা।

তথ্যসূত্ৰ

শ্ৰেণী:অধিবক্তা
শ্ৰেণী:জীৱিত ব্যক্তি
শ্ৰেণী:ভাৰতৰ মহিলা ন্যায়াধীশ
বেংকক

বেংকক হৈছে থাইলেণ্ডৰ ৰাজধানী তথা আটাইতকৈ জনবহুল চহৰ। থাই ভাষাত ইয়াক খ্ৰুং থেপ মহা নাশন ( বা চমুকৈ বুলি কোৱা হয়। এই চহৰখনে মধ্য থাইলেণ্ডৰ চাও ফ্ৰায়া নদীৰ ব-দ্বীপৰ প্ৰায় অঞ্চল অধিকাৰ কৰি আছে, আৰু ইয়াৰ জনসংখ্যা প্ৰায় ৮০ লাখতকৈও অধিক, ই থাইলেণ্ডৰ মুঠ জনসংখ্যাৰ প্ৰায় ১২.৬ শতাংশ। প্ৰায় ১.৪০ কোটিতকৈও অধিক লোক (২২.২ শতাংশ) বেংকক মহানগৰীয় অঞ্চলৰ আশেপাশে বসবাস কৰে, এইবাবে অন্য নগৰীয় অঞ্চলতকৈ ইয়াৰ অধিক গুৰুত্ব পৰিলক্ষিত হয়।

বেংকক ১৫শ শতিকাৰ আয়ুত্থা ৰাজ্যৰ এটা সৰু ব্যৱসায় ঘাটী আছিল, ঘটনাক্ৰমে ইয়াৰ আকাৰ বৃদ্ধি হয় আৰু ইয়াতেই দুখনকৈ ৰাজধানী চহৰ: ১৭৬৮ চনত থনবুৰি আৰু ১৭৮২ চনত ৰট্টানাকছিনৰ স্থাপিত হয়। ১৯শ শতিকাত দেশে পশ্চিমীয়া হেঁচাৰ সন্মূখীন হোৱাৰ সময়ত, বেংকক আছিল ছিয়ামৰ আধুনিকীকৰণৰ প্ৰাণকেন্দ্ৰ স্বৰূপ। ই বিংশ শতিকাৰ একনায়কত্ববাদৰ অৱসান ঘটাই সংবিধানিক শাসন প্ৰতিস্থাৰ ৰাজনৈতিক সংঘাতৰো প্ৰধান কেন্দ্ৰ আছিল। ১৯৬০ৰ পৰা ১৯৮০ দশকৰ ভিতৰত নগৰখনৰ দ্ৰুত বিকাশ আৰম্ভ হয় আৰু আজি ই থাইলেণ্ডৰ ৰাজনীতি, অৰ্থনীতি, শিক্ষা, সংস্কৃতি তথা আধুনিক সমাজত গুৰুত্বপূৰ্ণ ভূমিকা পালন কৰে।

নাম

বেংকক নামটোৰ উৎপত্তি স্পষ্ট নহয়। বেং এটা থাই শব্দ আৰু ইয়াৰ অৰ্থ হৈছে "জুৰিত অৱস্থিত এখন গাঁও", আৰু সম্ভবতঃ নামটো বেং ক’ , ক’ মানে "দ্বীপ", শ্দৰ পৰা উৎপত্তি হৈছে। অন্য এক সুত্ৰমতে নামটো বেং মেকক শব্দৰ চমু ৰূপ, ইয়াত মেকক শব্দই Elaeocarpus hygrophilus নামৰ আমলখিৰ দৰে ফলযুক্ত এজোপা গছক বুজাইছে। ইয়াত অৱস্থিত ৱাৎ অৰুণ নামৰ এটা পৌৰাণিক মন্দিৰক ৱাৎ মেকক বুলি কোৱা হয় বাবে এই সুত্ৰটোৰো বিশ্বাসযোগ্যতা নথকা নহয়। যিকি নহওক, নগৰখনক চৰকাৰীভাৱে পালি আৰু সংস্কৃত ভাষাৰ পৰা সৃষ্ট থনবুৰি ছি মহাসমুৎ (, আক্ষৰিক অৰ্থ "সাগৰে দিয়া সম্পদৰ নগৰ") বা অয়ুৎথ্যা ইতিহাস অনুসৰি থনবুৰি, বুলি কোৱা হয়। বেংকক, বিদেশী পৰিভ্ৰমীসকলে বহুলভাৱে ব্যৱহাৰ কৰা এটা কথিত নামহে আছিল, অৱধাৰিতভাৱে ইয়াক ব্যৱহাৰ কৰাৰ ফলস্বৰূপে পিছত বেংকক মহানগৰ প্ৰশাসনৰ সৃষ্টিৰে এই নামটো চৰকাৰীকৰণ কৰা হয়।

নদীৰ পূৱ তীৰত ৰামা প্ৰথমৰ দ্বাৰা যেতিয়া নতুন ৰাজধানী স্থাপন কৰা হৈছিল, সেই সময়ত খ্ৰুং থেপ থাৱাৰাৱাড়ী ছি অয়ুৎথা আৰু খ্ৰুং থেপ মহা নাশন ছি অয়ুৎথা আদি অয়ুৎথা ইতিহাসৰ অনেক নাম লাভ কৰিছিল। ১৮৩৩ চনত সংযুক্ত ৰাষ্ট্ৰৰ দূত হিচাপে অহা এডমাণ্ড ৰবাৰ্টছৰ লিখনিত নগৰ খনৰ নাম ছিয়া-য়ুৎ'হিয়া বুলি পোৱা যায়, আৰু সেই সময়ৰ আন্তঃৰাষ্ট্ৰীয় চুক্তি সমূহতো এই নামটোৱেই ব্যৱহাৰ কৰা হৈছিল। বৰ্তমান, থাই ভাষাত নগৰখনক খ্ৰুং থেপ মহা নাশন বুলি কোৱা হয়। ইয়াৰ সম্পূৰ্ণ নামটো তলত দিয়া মতে পঢ়া হয়:

শ্ৰেণী:নগৰ-মহানগৰ
শ্ৰেণী:ৰাজধানী
বনচিৰিকা

বনচিৰিকা (, বৈজ্ঞানিক নাম: Passer montanus) ঘৰচিৰিকা গোত্ৰৰ এবিধ সৰু আকাৰৰ চৰাইৰ প্ৰজাতি৷ ইয়াৰ মূৰৰ ওপৰ অংশ (crown) গাঢ় ৰঙা-মটিয়া ( Chestnut) বৰণৰ৷ মতা-মাইকী দুয়োৰে বাহ্যক গঠন একে হয়৷ পোৱালিৰ বৰণ পূৰ্ণবয়স্ক চৰাইতকৈ পাতল হোৱা দেখা যায়৷ ইহঁতে গছৰ খোৰোং বা প্ৰাকৃতিক সুৰঙা (cavity) আদিত বাহ সাজে৷ এবাৰত পাঁচ-ছটা কণী পাৰে৷ বনচিৰিকাৰ বহুল বিস্তৃতিৰ বাবে ইয়াক বিপদমুক্ত বুলি গণ্য কৰা হয় যদিও ঠাইবিশেষে ইয়াৰ জনসংখ্যা হ্ৰাস হোৱা বুলি তথ্য পোৱা গৈছে৷

বিৱৰণ

বনচিৰিকাৰ দেহৰ দৈৰ্ঘ্য ১২.৫-১৪ ছে:মি:, আৰু ওজন প্ৰায় ২৪ গ্ৰাম হয়৷৷ গতিকে ঘৰচিৰিকাৰ তুলনাত ই আকাৰত ১০% সৰু হয়৷ পূৰ্নবয়স্ক বনচিৰিকাৰ মূৰৰ ওপৰ অংশ (crown) গাঢ় ৰঙা-মটিয়া ( Chestnut) বৰণৰ৷ ইয়াৰ ঠেং শেঁতা মটিয়া বৰণৰ আৰু ঠোঁট গ্ৰীষ্মকালত নীলা আৰু শীতকালত ক’লা বৰণৰ হোৱা দেখা যায়৷

টেক্স’নমি

[[]]

ঠাইবিশেষে বনচিৰিকা বাহ্যক গঠনৰ কিছু ভিন্নতা দেখা যায় আৰু তাৰ ভিত্তিতেই কমেও পোন্ধৰবিধ উপপ্ৰজাতি চিনক্ত কৰা হৈছে৷
P. m. montanus- ইউৰোপ, গ্ৰীচ, তুৰ্কী, কাজাখস্তান, মংগোলিয়া তথা কোৰিয়া৷
P. m. transcaucasicus Sergei Aleksandrovich Buturlin,১৯০৬ -ইৰাণ, ৷ তদুপৰি ইয়াক মানুহে ইণ্ডোনেছিয়া, ফিলিপাইনছ আদিত সফলতাৰে সংযোজন (introduce) কৰিছে৷৷ তদুপৰি ঘৰৰ মুধচৰ ফাঁকতো হহঁতে বাহ সাজিব পাৰে৷
মতা বনচিৰিকাৰ মাত উত্তেজিত চ্চিপ (tschip) ধৰণৰ হোৱা দেখা যায়৷

বিভিন্ন মাংসভোজী চৰাইসমূহ যেনে- ফেঁচা, accipiter, falcon, owl, Eurasian Sparrowhawk Common Kestrel আদি ইহঁতৰ প্ৰধান ভক্ষক৷

স্থিতি

বনচিৰিকা এবিধ বহুল ভাৱে বিস্তৃত তথা বৃহৎ জনসংখ্যাৰে পুষ্ট চৰাইৰ প্ৰজাতি৷ সেয়ে আই ইউ চি এনৰ ৰেড লিষ্টত ইয়াক "Least Concern" ৰূপে অন্তৰ্ভুক্ত কৰা হৈছে৷

আলোকচিত্ৰ

তথ্য সংগ্ৰহ

গ্ৰন্থপঞ্জী

বাহ্যিক সংযোগ

ARkive Photographs, video.
Skull image
Ageing and sexing (PDF) by Javier Blasco-Zumeta
Tree Sparrow videos, photos & sounds on the Internet Bird Collection

শ্ৰেণী:শালিকা
শ্ৰেণী:অসমৰ চৰাই